Tânărul se pregătea de o carieră militară, iar la antrenamente simțea des înțepături în piept
Tragedie fără margini într-o familie din Satu Mare. Un adolescent de numai 14 ani a fost găsit decedat, în patul în care dormea, chiar de părinții săi. Nu se cunosc cauzele exact ale decesului dar nu sunt suspiciuni de omor. Surse ale Gazetei de Nord Vest spun că băiatul se pregătea de o carieră militară și făcea antrenamente în acest sens. Însă foarte des a simțit înțepături în piept.
Prezenta rigiditate cadaverică
Liniștea cetățenilor din cartierul Micro 17 a fost tulburată de sunetul sirenelor autospecialelor de ambulanță și poliție care au fost solicitate să intervină la un caz deosebit de grav. Un tânăr de numai 14 ani a decedat peste noapte.
Acesta a fost găsit decedat chiar de părinții săi când au încercat să îl trezească pentru școală.
Vâzând cp nu sunt șanse de a-l trezi pe băiat, părinții acestuia au sunat la 112, astfel că la fața locului au ajuns mai multe echipaje de salvare și de poliție.
Din nefericire, nu au mai avut ce face. Tânărul decedat prezenta rigiditate cadaverică, semn că decedase de câteva ore bune, în somn.
Nefiind suspiciuni de omor, trupul neînsuflețit a fost ridicat și dus la morgă pentru autopsie pentru a fi stabilite cu exactitate cauzele decesului.
Se pregătea de o carieră militară
Potrivit informațiilor Gazetei de Nord Vest, tânărul de numai 14 ani se pregătea de o carieră militară. În acest sens făcea antrenamente la una dintre sălile de forță din oraș, însă de foarte multe ori acesta acuza înțepături în zona pieptului.
De acest motiv, apropiații tânărului decedat au tras concluzia că foarte posibil ca acesta să fi avut probleme cardiace.
Nefiind suspiciuni de omor, trupul neînsuflețit a fost ridicat și dus la morgă pentru autopsie pentru a fi stabilite cu exactitate cauzele decesului.
Gazeta de Nord Vest și Nord Vest TV transmite sincere condoleanțe familiei greu încercate.